
DR.31.10.2017                                                        63                   

 
dalam pembentangan Bajet 2018 ialah melibatkan kaum wanita. Pengumuman Yang Amat 
Berhormat Pekan iaitu syarat sekurang-kurangnya 30 peratus wanita dalam keahlian ahli 
lembaga syarikat milik kerajaan (GLC) dan syarikat pelaburan milik kerajaan serta badan 
berkanun sebelum akhir tahun 2018 adalah sesuatu yang luar biasa. 

Ini kerana langkah ini akan membuka peluang kepada golongan wanita negara ini 
untuk mencapai kejayaan dalam bidang ekonomi dan keusahawanan. Malah dengan 
mengumumkan tahun 2018 sebagai tahun memperkasakan wanita ia bukan sahaja satu 
pengiktirafan kepada kaum wanita tetapi juga membuktikan Yang Amat Berhormat Pekan 
dan Kerajaan Barisan Nasional berpegang teguh dengan komitmen untuk menyediakan 
ekosistem kehidupan dan pekerjaan yang mesra serta ideal untuk semua wanita di Malaysia. 
Oleh itu, saya menggesa GLC supaya mematuhi pengumuman yang dibuat oleh Yang Amat 
Berhormat Pekan dan tidak memberi alasan atau hujah bagi mereka melaksanakan kuota 30 
peratus bagi keahlian lembaga pengarah. 

Memandangkan masa tidak sampai, perkara yang turut menyumbang keupayaan 
kepada Yang Amat Berhormat melaksanakan memimpin negara dengan jayanya disebabkan 
beliau mempunyai bukan sahaja Timbalan Perdana Menteri yang setia tapi seorang sahabat 
yang karib iaitu Yang Amat Berhormat Dato' Seri Dr. Ahmad Zahid bin Hamidi. Kesetiaan 
Yang Amat Berhormat Dato' Seri Dr. Ahmad Zahid bin Hamidi yang sentiasa bersama Yang 
Amat Berhormat Pekan ketika susah dan senang serta menjadi barisan paling hadapan 
mempertahankan Yang Amat Berhormat Perdana Menteri apabila diserang oleh Pakatan 
Pembangkang telah memungkinkan Yang Amat Berhormat Perdana Menteri mampu bekerja 
dengan tenang. 

Hidup bahagia kerana iman,  

 Nafsu maksiat akan terkekang, 

Bagaimana mahu dianggap teman, 

 Jika menikam dari belakang. 

Saya ingin menggulung perbahasan ini menegaskan Bajet 2018 adalah bajet terbaik 
demi rakyat dan membuktikan ia bukanlah bajet mimpi yang seperti mana dibentangkan oleh 
rakan-rakan dalam pakatan pembangkang. Akan tetapi, Bajet 2018 yang dibentangkan oleh 
Yang Amat Berhormat Pekan kerana Kerajaan Barisan Nasional bukanlah kerajaan yang 
bersikap bagaikan saudagar mimpi pemborong janji. 

Jalan-jalan sampai sakit urat, 

 Balik rumah terus melolong, 

Bajet pembangkang bunyinya kuat, 

 Rupa-rupanya janji kosong. 

Saya sudah hendak menutup ini. Oleh itu, kita dapat saksikan bagaimana Kerajaan 
Barisan Nasional terus konsisten dengan pembentangan bajet. Bukannya melakukan 
pembentangan bajet populis, Pakatan Harapan adalah sebaliknya. Pakatan Harapan tidak 
konsisten dan kadangkala bagaikan mengamalkan politik biskut ‘sekejap ada, sekejap tidak 
ada’.  

Ini boleh dilihat dalam bagaimana mereka teraba-raba untuk memutuskan semada 
GST mahu dikekalkan atau dimansuhkan. Begitu juga dengan BR1M yang pada mulanya di 
anggap rasuah kini mahu pula diteruskan. Langkah itu bukan hanya kerana mahu membela 
rakyat tetapi mahu menggula-gula rakyat supaya memilih mereka dalam PRU yang akan 
datang. Tuan Yang di-Pertua, saya akhirnya perbahasan saya ini dengan serangkap pantun 
lagi. 

 

Zaman sekarang banyak gajet, 

 Ada yang bujur, ada yang bulat, 

Ramai orang memuji bajet, 

 Pakatan pembangkang terkulat-kulat.  

 



dalam pembentangan Bajet 2018 ialah melibatkan kaum wanita. Pengumuman Yang Amat Berhormat Pekan iaitu syarat sekurang-kurangnya 30 peratus wanita dalam keahlian ahli lembaga syarikat milik kerajaan (GLC) dan syarikat pelaburan milik kerajaan serta badan berkanun sebelum akhir tahun 2018 adalah sesuatu yang luar biasa. Ini kerana langkah ini akan membuka peluang kepada golongan wanita negara ini untuk mencapai kejayaan dalam bidang ekonomi dan keusahawanan. Malah dengan mengumumkan tahun 2018 sebagai tahun memperkasakan wanita ia bukan sahaja satu pengiktirafan kepada kaum wanita tetapi juga membuktikan Yang Amat Berhormat Pekan dan Kerajaan Barisan Nasional berpegang teguh dengan komitmen untuk menyediakan ekosistem kehidupan dan pekerjaan yang mesra serta ideal untuk semua wanita di Malaysia. Oleh itu, saya menggesa GLC supaya mematuhi pengumuman yang dibuat oleh Yang Amat Berhormat Pekan dan tidak memberi alasan atau hujah bagi mereka melaksanakan kuota 30 peratus bagi keahlian lembaga pengarah. Memandangkan masa tidak sampai, perkara yang turut menyumbang keupayaan kepada Yang Amat Berhormat melaksanakan memimpin negara dengan jayanya disebabkan beliau mempunyai bukan sahaja Timbalan Perdana Menteri yang setia tapi seorang sahabat yang karib iaitu Yang Amat Berhormat Dato' Seri Dr. Ahmad Zahid bin Hamidi. Kesetiaan Yang Amat Berhormat Dato' Seri Dr. Ahmad Zahid bin Hamidi yang sentiasa bersama Yang Amat Berhormat Pekan ketika susah dan senang serta menjadi barisan paling hadapan mempertahankan Yang Amat Berhormat Perdana Menteri apabila diserang oleh Pakatan Pembangkang telah memungkinkan Yang Amat Berhormat Perdana Menteri mampu bekerja dengan tenang. Hidup bahagia kerana iman, Nafsu maksiat akan terkekang, Bagaimana mahu dianggap teman, Jika menikam dari belakang. Saya ingin menggulung perbahasan ini menegaskan Bajet 2018 adalah bajet terbaik demi rakyat dan membuktikan ia bukanlah bajet mimpi yang seperti mana dibentangkan oleh rakan-rakan dalam pakatan pembangkang. Akan tetapi, Bajet 2018 yang dibentangkan oleh Yang Amat Berhormat Pekan kerana Kerajaan Barisan Nasional bukanlah kerajaan yang bersikap bagaikan saudagar mimpi pemborong janji. Jalan-jalan sampai sakit urat, Balik rumah terus melolong, Bajet pembangkang bunyinya kuat, Rupa-rupanya janji kosong. Saya sudah hendak menutup ini. Oleh itu, kita dapat saksikan bagaimana Kerajaan Barisan Nasional terus konsisten dengan pembentangan bajet. Bukannya melakukan pembentangan bajet populis, Pakatan Harapan adalah sebaliknya. Pakatan Harapan tidak konsisten dan kadangkala bagaikan mengamalkan politik biskut 'sekejap ada, sekejap tidak ada'. Ini boleh dilihat dalam bagaimana mereka teraba-raba untuk memutuskan semada GST mahu dikekalkan atau dimansuhkan. Begitu juga dengan BR1M yang pada mulanya di anggap rasuah kini mahu pula diteruskan. Langkah itu bukan hanya kerana mahu membela rakyat tetapi mahu menggula-gula rakyat supaya memilih mereka dalam PRU yang akan datang. Tuan Yang di-Pertua, saya akhirnya perbahasan saya ini dengan serangkap pantun lagi. Zaman sekarang banyak gajet, Ada yang bujur, ada yang bulat, Ramai orang memuji bajet, Pakatan pembangkang terkulat-kulat.